મુંબઈઃ 'ઓયે ઓયે ગર્લ' નામથી લોકપ્રિય થયેલી સોનમે 2 સપ્ટેમ્બરના રોજ પોતાનો 46મો જન્મદિવસ સેલિબ્રેટ કર્યો હતો. તેનું સાચું નામ બખ્તાવર ખાન છે. સોનમે માત્ર 14ની ઉંમરમાં ફિલ્મ 'વિજય'થી બોલિવૂડ ડેબ્યૂ કર્યું હતું. તેણે પોતાની ફિલ્મી કરિયરમાં માત્ર 25 ફિલ્મ્સમાં કામ કર્યું હતું. 19ની ઉંમરમાં સોનમે 17 વર્ષ મોટા ડિરેક્ટર રાજીવ રાય સાથે લગ્ન કર્યાં હતાં. ફિલ્મ્સમાં સેક્સ સિમ્બોલના નામથી લોકપ્રિય સોનમ પોતાની કરિયરના પીક ટાઈમ પર એક્ટિંગ છોડવાનો નિર્ણય લીધો હતો. ઘણાં ઓછા લોકોને ખ્યાલ છે કે સોનમ એક્ટર રઝા મુરાદની સંબંધી છે. 25 વર્ષના લગ્નજીવન બાદ સોનમે બીજા લગ્ન કરવાનો વિચાર કર્યો હતો. પહેલા પતિને ડિવોર્સ આપ્યા બાદ સોનમે 45 વર્ષની ઉંમરે પોંડીચેરીના ઓર્થોપેડીક ડોક્ટર મુરલી પોડુવલ સાથે બીજા લગ્ન કર્યાં હતાં.